钦定古今图书集成/历象汇编/庶征典/第165卷 > 晋
## 钦定古今图书集成/历象汇编/庶征典/第165卷 > 晋

### 武帝泰始元年凤凰见

按《晋书武帝本纪》，“泰始元年，凤凰六见于郡国。”
按《宋书符瑞志》，“泰始元年十二月，凤凰见上党高都，
凤凰二见河南山阳，凤凰三见冯翊下邽。”

泰始二年，凤凰见。

按《晋书武帝本纪》，“泰始二年，凤凰六见于郡国。”
按《宋书符瑞志》，“泰始二年六月壬申，白鸽见酒泉延
寿，延寿长王音以献。”

泰始三年，白鸲鹆见。

按《晋书。武帝本纪》。不载　按《宋书符瑞志》，“泰始三年
五月乙亥，白鸲鹆见京兆，雝州刺史巴陵王休若以
献。”

泰始四年，翟雉飞上阊阖门。

按《晋书。武帝本纪》。不载　按《宋书五行志》。“泰始四年
八月。翟雉飞上阊阖门。”

泰始五年，凤凰见。

按《晋书武帝本纪》：“泰始五年五月辛卯朔，凤凰见于
赵国。曲赦交趾、九真、日南五岁刑。”

泰始八年“白鸠集。”

按《晋书。武帝本纪》。不载　按《宋书符瑞志》，“泰始八年
五月甲辰，白鸠二集太庙南门，议郎董胃获以献。”

### 咸宁元年白雀白雉见

按《晋书武帝本纪》，不载。　按《宋书符瑞志》，“咸宁元年，
白雀见梁国，梁王彤获以献。”　又按志，“咸宁元年四
月丁巳，白雉见安丰松滋，十二月丙午，白雉见梁国
雎阳，梁王彤获以献。”

咸宁三年，白雉见。

按《晋书武帝本纪》。不载　按《宋书符瑞志》。“咸宁三年
十一月。白雉见渤海，饶安相阮温获以献。”

咸宁五年，白乌见。

按《晋书。武帝本纪》。不载　按《宋书符瑞志》，“咸宁五年
七月戊辰，白乌见济南隰阴，太守获以献。”

### 太康元年白雉白乌见

按《晋书。武帝本纪》，不载。　按《宋书符瑞志》，“太康元年五月庚午，白乌见襄国。庚戌，白雉见中山。”

太康二年，白雀、白鸠见。

按《晋书。武帝本纪》。不载　按《宋书符瑞志》，“二年六月
丁卯。白雀二见河内，南阳太守阮偘获以献。白雀二
见河南。河南尹向雄获以献。七月白鸠见太仆寺。
太康四年白鸠见。”

按《晋书。武帝本纪》。不载　按《宋书符瑞志》。“太康四年
十二月。白鸠见安定临泾。”

太康七年，白雀见。

按《晋书。武帝本纪》。不载　按《宋书符瑞志》。“七年七月
庚午。白雀见豫章。”

太康八年，白雀见。

按《晋书武帝本纪》。不载　按《宋书符瑞志》。“八年八月。
白雀见河南洛阳。”

太康十年，白鸠、白雀、白乌见。

按《晋书武帝本纪》，不载。　按《宋书符瑞志》，“十年正月
乙亥，白鸠见河南新城。五月丁亥，白雀见宣光北门。
华林园令孙卲获以献。丁丑，白乌见京兆长安。
太康十六年，白雀见。”

按《晋书武帝本纪》。不载　按《宋书符瑞志》。十六年十
二月。“白雀见南海增城县民吴比屋。”

### 惠帝元康元年白乌白燕见

按：《晋书惠帝本纪》，不载。　按《宋书符瑞志》，“元康元年
四月，白乌见河南成皋，县令刘机获以闻。五月戊戌，
白乌见梁国睢阳。七月辛丑，白乌见陈留，获以献。白
燕二见酒泉祥福，太守索靖以闻。”

元康四年，白乌见。

按《晋书。惠帝本纪》。不载。　按《宋书符瑞志》。“四年十月。
白乌见鄱阳。”

### 永康元年京师得异鸟有鹑入太极殿

按《晋书惠帝本纪》。不载。　按《五行志》，永康元年，赵王
伦既篡京师得异鸟，莫能名。伦使人持出，周旋城邑
市以问人。积日，宫西有小儿见之。遂自言曰：“服留鸟
翳。”持者即还白伦。伦使更求，又见之。乃将入宫，密笼
鸟，并闭小儿户中。明日视之，悉不见。此羽虫之孽。时
赵王伦有目瘤之疾，言服留者谓伦留将服其罪也。
寻而伦诛。　又按《志》，赵王伦篡位，有鹑入太极殿，雉
集东堂。天戒若曰，太极东堂皆朝享听政之所，而鹑
雉同日集之者，赵王伦不当居此位也。《诗》云：“鹊之彊
彊，鹑之奔奔。人之无良，我以为君。”其此之谓乎！寻而
伦诛。

### 怀帝永嘉元年洛阳地陷出鹅

按《晋书怀帝本纪》，不载。　按《五行志》，“永嘉元年二月，
洛阳东北步广里地陷，有苍白二色鹅出。苍者飞翔
冲天，白者止焉。此羽虫之孽，又黑白祥也。”陈留董养
曰：“步广，周之狄泉，盟会地也。白者金色，国之行也。苍
为胡象，其可尽言乎？”是后刘元海、石勒相继乱华。

### 愍帝建兴三年白雉见

按《晋书愍帝本纪》。不载。　按《宋书符瑞志》，“建兴三年
十二月戊午，白雉见襄平。”

### 建武元年获白雀

按《晋书。愍帝本纪》。不载　按《宋书符瑞志》。“建武元年
四月。尚书仆射刁协献白雀于晋王。”

### 元帝永昌二年赤乌见

按《晋书。元帝本纪》。不载。　按《宋书符瑞志》。“永昌二年
正月。赤乌见暨阳。”

### 明帝泰宁二年白乌见

按《晋书明帝本纪》。不载。　按《宋书符瑞志》。“泰宁二年
十一月。白乌见京师。”

泰宁三年，成帝即位，获大鸟二，白乌见。

按《晋书成帝本纪》，不载。　按《五行志》，“泰宁三年八月
庚戌，有大鸟二，苍黑色，翼广一丈四尺。其一集司徒
府，射而杀之。其一集市北家人舍，亦获焉。”此羽虫之
孽也，又黑祥也。及闰月戊子而帝崩，后遂有苏峻、祖
约之乱。

按：《宋书符瑞志》：“泰宁三年三月，白乌见吴郡海虞，获
以献，群官毕贺。”

### 成帝咸和二年有五鸥鸟集殿庭

按《晋书成帝本纪》，不载。　按《五行志》，“咸和二年正月，
有五鸥鸟集殿庭。”此又白祥也。是时庾亮苟违众谋，将
召苏峻，有言不从之咎，故白祥先见也。“三年二月，峻
果作乱，宫掖焚毁，化为污莱”，此其应也。

### 咸康八年康帝即位有白鹭集殿屋

按《晋书康帝本纪》，不载。　按《五行志》，咸康八年，有白
鹭集殿屋。是时康帝初即位，不永之祥也。后涉再期
而帝崩。按刘向曰：“野鸟入处，宫室将空。”此其应也。

### 穆帝升平四年凤凰见

按：《晋书穆帝本纪》：升平四年“二月，凤凰将九雏见于
丰城。”

按：《宋书符瑞志》：“升平四年二月辛亥，凤凰将九子见
郧乡之丰城。十二月甲子又见丰城，众鸟随从升平五年，凤皇见。”

按：《晋书穆帝本纪》：“五年夏四月，凤凰见于沔北。”

### 哀帝兴宁三年海西即位有雉集于相风

按《晋书海西公本纪》不载。　按《五行志》，“海西初以兴
宁三年二月即位，有野雉集于相风。此羽虫之孽也。
寻为桓温所废也。”

### 孝武帝太元十一年白乌见

按《晋书。孝武帝本纪》。不载　按《宋书符瑞志》。“太元十
一年八月乙酉，白乌集江州寺庭，群乌翔卫。”

太元十六年。鹊巢太极东头。鸱尾。又巢国子学堂
按《晋书孝武帝本纪》。不载　按五行志云云。

太元十九年，鹊巢东宫西门。

按《晋书孝武帝本纪》，不载。　按《五行志》，“太元十六年
六月，鹊巢太极东头鸱尾，又巢国子学堂西头。十八
年东宫始成，十九年正月，鹊又巢其西门。”此殆与魏
景同占。学堂，风教之所聚。西头，又金行之祥。及帝崩
后，安皇嗣位，桓元遂篡，风教乃颓，金行不竞之象也。
太元二十一年白乌见。

按《晋书孝武帝本纪》。不载　按《宋书符瑞志》。“太元二
十一年五月癸卯。白乌见吴国，获以献。”

### 安帝隆安五年白雀见

按《晋书安帝本纪》。不载　按《宋书符瑞志》。“隆安五年
十一月。白雀见宜都。”

### 元兴三年白雀见

按《晋书。安帝本纪》。不载　按《宋书符瑞志》。“元兴三年
六月丙申。白雀见豫章新淦。获以献。”

### 义熙三年群乌啄杀狗啖之

按《晋书安帝本纪》，不载。　按《五行志》，“义熙三年，龙骧
将军朱猗戍寿阳。婢炊饭，忽有群乌集灶，竞来啄啖，
婢驱逐不去。有猎狗咋杀两乌，馀乌因共啄杀狗，又
啖其肉，唯馀骨存。此亦羽虫之孽，又黑祥也。明年六
月，猗死，此其应也。”

义熙七年，白雉见。

按《晋书。安帝本纪》。不载　按《宋书符瑞志》。“义熙七年
五月。白雉见豫章南昌。”